 Proza - : - Fifty cents - i - de Emil iliescu : - Fifty cents - i - de Emil iliescu"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Poveste de... (Proza) > Can't help... (Multimedia) > Hotel... (Proza) > Soldier of... (Multimedia) > La inceput... (Proza) > Litografie ... (Proza) > Pitici pe... (Proza) > Decebal si... (Proza) > Padurea... (Multimedia) > Please,... (Multimedia) > Always on my... (Multimedia) > Words - Bee... (Multimedia) > Here is your... (Multimedia) > Povestea... (Multimedia) > Wonderful... (Multimedia) > A Whiter... (Multimedia) > Ochii tai ... (Multimedia) > Ana, zorile... (Multimedia) > Sorry ... (Multimedia) > A midnight... (Multimedia) > Printre... (Proza) > Printre... (Proza) > Colind de... (Multimedia) > Poveste de... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > Pamantul... (Proza) > La Taica... (Proza) > Digul ... (Proza) > Matroana ... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) > Fifty cents... (Proza) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 13995379 Fifty_cents____-_i_-' > Vizionari: 2232 > Fifty cents - i - proza [ ] - - - - - - - - - - - - - - - - - - - - - - - - - de Emil iliescu [YLAN ] 2011-12-07 | | Dumitru Dulus sari din patul jilav ca impins de un resort interior, pe care numai frica il poate declansa. Un paraias de sudoare i se incolacea pe dupa gatul ros de sete dupa noaptea torida. Visase urat. Se afla pe campul cu maci de la marginea satului sau. Nu era singur. Toti flacaii cu care batuse potecile dintre cele patru sate ce formau comuna lor, vatra straveche de sub munte, erau stransi in jurul unui foc urias. Priveau vrajiti cum vreascurile, ce paraiau zdravan, isi trimiteau sagetile de scantei aurii spre cer, formand pe bolta un curcubeu violaceu. Dintr-odata, incepu sa bata un vant zurbagiu, ce-si itea de colo-colo pulpana de suier aprig. Campul intreg de maci se transforma intr-o torta vie, aprinsele flori scancind parca sub urgia focului ce devenea tot mai inversunat. Cand s-a trezit din vis si-a facut semnul crucii de trei ori, fiindca un camp cu maci, parjolit, nu putea sa fie decat un semn rau. Observa ca si ceilalti cinci romani, sositi cu el sa-si caute de munca in insula Afroditei, erau deja buluciti in mijlocul baracii ce le servise drept acoperis in prima lor seara, departe de casa. Un zgomot naucitor, perforant, amenintator, venind de afara, le cutreiera fiinta ca un picamer terifiant. Ce isi amplifica turatiile motorului, semn ca peste cateva clipe se va afla langa cosmelia pe care Mavros Lambrachis, cel care ii adusese aici, in Cipru, cu contract de munca, le-o oferise ca pe un regal de mare pret, ca sa-si dezmorteasca oasele amagite de gasirea unei surse de venit sigure. La semnarea contractului platisera in avans 500 de euro si toata acea hartogaraie plina de apostile, paragrafe si conditii de munca oferite de Lambrachis mai mult ii naucisera. Dar gandul ca peste cateva luni vor fi deja cu teschereaua plina de euro le spulberase toate temerile. Acum insa ascultau infricosati, ca niste iepuri ascunsi in papusoi sub strigatele gonacilor, cum zgomotul devenea din ce in ce mai real. Ca si cum i-ar fi avertizat ca doar iesind afara vor putea sa scape de furia oarba a masinariei pe care o ghiceau venind spre ei. Asa cum un stol de turturele se imprastie la primul foc de arma, tot asa si Dumitru, alaturi de ceilalti romani, se napusti spre usa ce nu mai dovedea in fata presiunii trupurilor ce se voiau a fi in siguranta, undeva, pe campia pe care era construita cosmelia. Departe de amenintarea acelui zgomot infernal. Doar cand se aflara la cativa metri de hardughia de lemn realizara faptul ca un buldozer urias avea sa faca una cu pamantul cei patru pereti in spatele carora incercasera sa viseze frumos despre viitorul lor si al celor dragi. Al celor ramasi acasa, in asteptarea mandatului de la Western Union, prin care de pe taramuri inchipuite mirific, urma sa intre in conturile sarace ale familiilor lor bruma de agoniseala de pe urma muncii la negru, promisa de Lambrachis pe santierele de constructii cipriote. Se privira tamp, nevenindu-le sa creada ca peste cateva clipe vor fi singurele repere verticale de pe acel camp dezolant, pe care, cand venisera de la aeroport, pe intuneric, nu putusera sa-l vada in toata maretia ruinei lui. Se incurajasera, ieri-noapte, dupa ce Lambrachis plecase, ca de maine totul va fi bine. Ca asa este la inceput. Patronul nu-i poate duce din prima seara pe santierul unde aveau promise conditii de viata mai mult decat decente. Dar acum, ramasi sub arcurirea razelor unui soare mediteranean bland, inghitind praful ce se ridicase din defunctul ghetou in care se adapostisera, incepura sa-i cutreiere ganduri negre. "Unde este patronul? De ce nu i-a pus in garda cu privire la iminenta daramare a acelei hardughii nefaste? Cat vor mai trebui sa astepte sub cerul asta albastru ca marea?" Abia atunci unul dintre ei, mai rasarit la minte, oltean de bastina, se trezi reflectand cu voce tare: "Fratilor, ma tem ca Lambrachis ne-a tepuit. Basca faptul ca ne-a luat aseara, la aeroport, pasapoartele. Suntem in pielea goala! Ce ne facem daca ne-a lasat de fraieri prin pustietatile astea?". Nimeni nu intra peripatetic in vreun dialog cu el. Fiindca fiecare isi dadu seama ca olteanul are dreptate. Dar speranta incolti firav, pe rand, sub camasile aburite de caldura de peste noapte. "Lasa, ba, Dodita, ca nu-i al asa de negru! Lambrachis ne promise ca azi, la prima ora, vine sa ne ia la santier. Aseara fu tarziu rau cand sosiram...", incerca un altul sa linisteasca furtuna ce se decanta in sufletele tuturor. Se privira lung unul pe altul, dandu-si parca un pic de curaj. Asa cum facusera cand se intalnisera pentru prima data cu cipriotul in apartamentul inchiriat de acesta in Berceni. Cand Lambrachis le indrugase cate-n luna si-n stele despre banii frumosi pe care ii vor castiga pe santierele arvunite de el. Nu se gandisera nici unul ca intr-o vreme ca asta, cand peste tot criza loveste lumea precum ciocanul coasa pe nicovala mica, incercand s-o ascuta, nimeni nu mai are curajul sa construiasca. Fiindca nici ceea ce s-a ridicat deja nu are cumparatori. Gandul ca cipriotul ii trasese pe sfoara aluneca precum un sarpe de piatra pe sira spinarii fiecaruia. Olteanul si alti patru consateni de-ai lui isi luara inima in dinti si incercara sa intre in dialog cu barbatul ce conducea buldozarul ucigas. Dar acesta le facu un semn de lehamite, amestecata cu scarba, si le arunca doar un simplu, dar imperativ "Go away from here!". Olteanu pleca impreuna cu tovarasii lui sa caute ambasada romana. Dumitru si Covrig, un tuciuriu de la Racari, ramasera pe campul ce abia mai respira sub praful inecacios sub care isi dadea duhul adapostul primei lor nopti in Cipru. Nu le venea sa creada in ruptul capului ca sufletul unui om poate fi atat de hain, incat sa-i lase de izbeliste intr-o tara necunoscuta, langa un camp plin de maracini, sub vipia soarelui de august, ca pe niste catelandri de pripas, aruncati departe de matca. | index 'pageview'); 